Године 1964, је почео Дофарски рат сепаратистичком побуном у Провинцији Дофар. Уз помоћ комунистичких и левичарских влада, као што је влада бившег Јужног Јемена (Народна Демократска Република Јемен), побуњеници су формирали Дофарски ослободилачки фронт, који се касније спојио са Народним фронтом за ослобођење Омана и Арабијског залива (ПФЛОАГ), којим су доминирали марксисти. ПФЛОАГ је као циљ декларисао збацивање свих традиционалних режима Персијског залива. Средином 1974, бахреински огранак ПФЛОАГ-а се успоставио као одвојена организација, а омански огранак је променио име у Народни фронт за ослобођење Омана (ПФЛО), наставивши Дофарски рат.